《送汤子敬之宁都并柬王太守姜炼师》
元代·刘崧

此日闻君事远征，还从瑶岭上金精。百千万叠晚山出，三十六湾春水生。

龙去石潭黄竹暗，鸟啼仙洞菊花晴。定陪五马题诗去，凭报山人载酒行。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。